Desember | 2011 | Herriemerrie
Ekke kuier nog by Tannie La Bafana. 😯 Kan julle glo, sy deel nog steeds geskenkies uit. 😈 Sy sê sy gaan tot 5 Jannetjies geskenkies vir die soet maatjies uitdeel.
Tannie La Bafana sê ek is al onder haar hande wanneer sy geskenkies maak. 😡 Myse Ouma Laviga het dan gesê ekke moet help. 😀 Nou het tannie La Bafana vir my 'n ander werkie gegee waarmee sy niemand anders vertrou nie. 😉
Ekke moet die Babajaar klok more aand lui. 🙂 Wanneer die horrielosie moreaand 12 keer skree en die maatjies begin borrelkoeldrank drink, moet ekke die hekse klok lui. 😀 Njannies! 'n Volle 1220 luie omdat dit die babajaar se naam is. 🙄
Ekke moet nou tata! Ekke moet nog gaan oefen om te tel en dan moet ekke nog 'n koek gaan bak vir die babatjie jaar.
Die dae wat 'n "Letter in the Mail" die enigste manier was om kontak te behou is al vergete terug verby. Genugtig, leer kinders ooit nog op skool hoe om briewe te skryf? Die verskil tussen 'n formele en 'n informele brief? Is liefdegroete ooit nog 'n amptelike Afrikaanse woord? Weet iemand ooit wat die nut van 'n seël is?
Ek dwaal af, die punt is dat briewe en selfs kaartjies meer 'n aardigheid as allerdaags is. Ek onthou toe ek melktande gehad het, was daar nog soms biewe gestuur. Bel was egter minder moeite, maar aansienlik duurder. Daar was dus gebel, maar oproepe was kort en bondig gehou. Tog het meer en meer mense besef die ekstra koste van 'n telefoon oproep is nie so baie as die tyd wat aan 'n brief spandeer word nie.
Toe kom selfone. Met kostes wat selfs 'n langafstand oproep goedkoop laat lyk het. Hier en daar het die gewone middelklas mense ook een aangeskaf – net vir noodgevalle. Suid-Afrika was toe nie meer 'n land waar jy maklik aan iemand se deur kon klop as jy hulp nodig het nie. Noodoproepe met 'n selfoon was darem gratis.
Stadigaan het ouer kinders vir die geval van nood selfone gekry. Sodat die ouers hulle in die hande kry as hulle saans uitgaan. Toe kom sms'e, 'n splinternuwe metode van kommunikeer. En dit was relatief goedkoop. Veral buite spitstye. Boonop het Vodacom lank 15 gratis sms'e 'n maand uitgedeel wat lank genoeg was vir die hele maand.
Op die punt het ons ook maar blasé geraak daarmee. Sms'e is al hoemeer gebruik. Dit was goedkoper as 'n brief of oproep. Dinge het nog goedkoper geraak. Mxit het amper 'n revolusie veroorsaak. Facebook het gekom en al hoe gewilder geword. Later is Facebook saam met eposse selfone toe. Alles goed wat dit meer toeganklik vir die gewone mens gemaak het. Toe kom BBM en dit is so na aan gratis as wat kan kom. Daar is amper geen meer nut vir Mxit, bel of 'n brief nie. Almal, maar almal is op die wa!
Behalwe 'n paar mense wat tegnologies gestremd is weens hoë ouderdom. Dit het my die afgelope paar jaar regtig naar gemaak. Vertel jy vir iemand van 'n bejaarde vir wie hulle iets behoort te voel, word daar 90% van die tyd gat daaraan afgevee. Die 10% wat dalk sal maak of hulle omgee, vra 'n selfoon nommer dat hulle kan sms. Ek weet in sommige gevalle is dit 'n blerrie prestasie dat mense so by die 40 of 50 jaar kan sms, maar daar is mense wat nie meer lus is om te leer nie. Wys jy dit vir hulle uit, hoor jy van hoe duur dit is om te bel.
Is dit 'n geval van onbekostigbaarheid of inhaligheid? Die meeste ou mense dink nog bel is net vir 'n noodgeval. Hulle is eerstens so dankbaar dat iemand hulle gebel het en gedagtig aan die groot onkostes daarvan maak hulle seker die oproep is kort. Niemand het in elk geval gesê daar moet in spitstyd gebel word nie.
Persoonlik dink ek daar is 'n tyd om te bel en 'n tyd om te sms. Iewers moet iemand tog 'n riglyn gaan skryf en hoop dit weeg swaarder as die paar sente wat iemand ekstra moet betaal.
Wanneer behoort daar eerder gesms as gebel te word?
Wie behoort eerder gesms as gebel te word?
Baie geseënde Kersfees!!
Jesus se geboorte was met groot afwaging en hoop verwag. Mag die viering van sy koms ons opnuut met vreugde en vrede vervul. Nie net op die dag nie, maar in elke dag van ons lewens. Mag ons die vreugde en liefde van Christus uitdra en die mensdom daarmee vul.
Ek hoop dat almal 'n wonderlike dag sal geniet saam met almal vir wie hulle lief is.
Goed, hier is 'n effense twist. Ek gaan die tweede lyn van 10 kersliedjies opsit en julle moet kyk of julle dit kan herken.